Լուսավորությունը պետք է համապատասխանի պատվիրատուի ֆունկցիոնալ, գեղագիտական և հուզական պահանջներին: Հոգեբանությունում վաղուց է հաստատվել, որ լուսավորությունը, նրա աստիճանն ու որակը անմիջականորեն ազդում են աշխատունակության ու տրամադրության վրա: Սոցիոլոգիական հետազոտություններն էլ իրենց հերթին են գալիս հաստատելու, որ ինտերիերի հիմնական բաղկացուցիչը ոչ թե կահույքը կամ դեկորի մաս կազմող մյուս առարկաներն են, այլ լույսը, նրա ինտենսիվությունն ու տեղաբաշխումը տարածությունում: Ճիշտ ընտրված լուսավորության ներքո փոխվում են նաև կահույքի ուրվագծերն ու փայլը, շեշտադրվում են ինտերիերի ոճային լուծումները: Եվ պատահական չէ, որ այսօր ինտերիերի դեկորով զբաղվող դիզայներները մեծ ուշադրություն են դարձնում լույսի աղբյուրներին, իսկ ջահերի ու լուսամփոփների նոր մոդելներ ստեղծող մասնագետները դրանք անվանում են «լուսային օբյեկտներ»՝ դրանով ընդգծելով նրանց մերձ լինելը ավելի շատ արվեստին, քան կենցաղային իրերին: Արհեստական լուսավորության այս նորարար գաղափարն է փորձում հայկական իրականությունում ամրագրել «Դեկոլայթ» ընկերությունը, որը շուտով կընդարձակի իր գործունեության աշխարհագրությունը` նոր մասնաճյուղ հիմնելով նաև Հայաստանից դուրս: Դրա համար «Դեկոլայթն» ունի մասնագիտական փորձառու ներուժ և կայուն համագործակցություններ բարձրակարգ գործընկերների հետ: